rejauldu/bengali-wikipedia huggingface dataset:
সোনালী মুখোপাধ্যায় ভারতের ধানবাদের একজন মহিলা, যিনি ২০০৩ খ্রিস্টাব্দে মাত্র ১৮ বছর বয়সে অ্যাসিড আক্রমণের শিকার হয়েছিলেন।A beautiful life melted away in an acid attack Punjab News | Breaking News | Latest Online News  অ্যাসিড আক্রমণের তার মুখাবয়ব পুড়ে বিকৃত হয়ে যায়। চিকিৎসার জন্য তার পরিবার তাদের সমস্ত সঞ্চয় ব্যয় করেছিল।  প্রথম জীবন সোনালী মুখোপাধ্যায় ভারতের ধানবাদে জন্মগ্রহণ করেন। তার বাবার নাম চণ্ডীদাস মুখোপাধ্যায়। সোনালী ভারতের ন্যাশনাল ক্যাডেট কর্পসের একজন ক্যাডেট ছিলেন। কিন্তু অ্যাসিড আক্রমণের পর তাকে ন্যাশনাল ক্যাডেট কর্পস ছেড়ে দিতে হয়েছিল।  অ্যাসিড আক্রমণ ২০০৩ খ্রিস্টাব্দে, ঘটনার প্রায় দেড় মাস আগে, তিন অভিযুক্ত হামলাকারী - তাপস মিত্র এবং তার দুই বন্ধু সঞ্জয় পাসোয়ান এবং ব্রহ্মদেব হাজরা তাকে বলেছিল যে সে একজন অহংকারী মানুষ। তাই তারা তাকে একটি উচিত শিক্ষা দেবে। পরে মুখোপাধ্যায়ের বাবা তিনজনের পরিবারের কাছে অভিযোগ করেন। এরপর ২২ এপ্রিল, যখন সে তার বাড়ির ছাদে শুয়ে ছিল তখন অভিযুক্ত হামলাকারীরা অ্যাসিড দিয়ে তার মুখের একপাশ পুড়িয়ে দেয়। অ্যাসিড আক্রমণের পর সে তার দৃষ্টিশক্তি হারায়। এই অ্যাসিড আক্রমণে তার বোনও আক্রান্ত হয়। দীর্ঘ চার বছরের সার্জারির পর এখন সোনালী কথা বলতে ও শুনতে পারেন।  ফলাফল অ্যাসিড আক্রমণ মামলায় অভিযুক্ত অপরাধীদের নয় বছরের কারাদণ্ড দেওয়া হয়। কিন্তু তারা হাইকোর্টে আবেদন করলে তাদের জামিন দেওয়া হয়েছিল। অভিযুক্তেরা কোনরকম শাস্তি ছাড়াই জামিন পেয়ে গেল মুখোপাধ্যায়ের পরিবার একাধিক সাংসদসহ ঝাড়খণ্ডের মুখ্যমন্ত্রীর কাছে ন্যায়বিচারের জন্য আবেদন করলে এবং আদালত ও অন্যান্য কর্তৃপক্ষের কাছে গেলেও তাদের কাছ থেকে শুধুমাত্র "আশ্বাস পেয়েছিলেন... আর কিছুই নয়"।  সোনালীর বাবা চণ্ডীদাস মুখোপাধ্যায় পরে একটি সাক্ষাৎকারে বলেছিলেন: "আমরা হাইকোর্টে আপিল করেছি ... কিছুই হয়নি। তাদের জেলে পাঠানো হয়েছিল, কিন্তু কিছুক্ষণের মধ্যেই ছেড়ে দেওয়া হয়েছিল। এখন, তারা তাদের জীবন উপভোগ করতে ব্যস্ত। অ্যাসিড আক্রমণের সঙ্গে যুক্ত আক্রমণকারীদের শাস্তির জন্য আইন আরও কঠোর করা দরকার। অন্যথায়, আমাদের আরও অনেক সোনালীকে দেখতে হবে"।  ২০১৪ খ্রিস্টাব্দের ফেব্রুয়ারি মাসে ঝাড়খণ্ড সরকার সোনালী মুখোপাধ্যায়কে বোকারো জেলা প্রশাসকের কার্যালয়ের কল্যাণ বিভাগে তৃতীয় শ্রেণীর ক্লার্কের পদে নিয়োগ করে।  কৌন বনেগা ক্রোড়পতিতে উপস্থিতি ২৭ বছর বয়সে সোনালী মুখোপাধ্যায় বিশ্বের মানুষের দৃষ্টি আকর্ষণ করেন যখন তিনি ইচ্ছামৃত্যুর জন্য আবেদন করেন। তিনি ২০১২ খ্রিস্টাব্দে অমিতাভ বচ্চনের কৌন বনেগা ক্রোড়পতি, সিজিন ৬-এ উপস্থিত হওয়ার ইচ্ছা প্রকাশ করেন। সেখানে লারা দত্তের সঙ্গে তারা ₹২.৫ মিলিয়ন (আমেরিকান ৩৫,০০০ ডলার) জিতেছিল।Sonali Mukherjee – acid attack victim who became a TV millionaire – Hindustan Times   তথ্যসূত্র  বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:এশিয়ায় নারী অধিকার বিষয়শ্রেণী:অ্যাসিড আক্রমণের শিকার বিষয়শ্রেণী:রাসায়নিক অস্ত্রের আক্রমণ বিষয়শ্রেণী:ধানবাদের ব্যক্তি বিষয়শ্রেণী:জীবিত ব্যক্তি
সাদা চোখের নদী মার্টিন (হোয়াইট আইড রিভার মার্টিন) দ্বিপদ নাম শুডোচেলিডন সিরিনটারাই প্যাসারিন পাখি, সোয়ালো পরিবারের উপপরিবার রিভার মার্টিনের দুটি সদস্যের এরা একটি। এরা আফ্রিকান রিভার মার্টিন এর নিকটাত্মীয়।  শ্রেণীবিন্যাস thumb|left|Specimen at Chulalongkorn University Museum of Natural History সাদা চোখের রিভার মার্টিন সর্বপ্রথম আবিষ্কার করেন থাই পক্ষীবিদ কিত্তি থংলংগ্যা। তিনিই এদের বর্তমান দ্বিপদ নামকরণ করেন। এদের গণ নাম শ্যুডোচেলডন এসেছে গ্রীক শ্যুডো (ছদ্ম) এবং চেলিডন (সোয়ালো) থেকে। আর প্রজাতি নাম এসেছে থাইল্যান্ডের রাজকুমারী '''মাহা চাকরি সিরিনধর্ন এর নাম থেকে।  বর্ণনা প্রাপ্ত বয়স্ক শ্বেত চক্ষু রিভার মার্টিন মধ্যম আকারের সোয়ালো পাখি। লম্বায় এরা ১৮ সেমি এবং পালকের রঙ সিল্কি কালো। পৃষ্ঠদেশ সবুজাভ কালো। পিঠের তুলনায় মাথার রঙ গাঢ়। ডানার বিস্তৃতি ১১.৫ সেমি এবং লেজ ১০.৭ সেমি লম্বা।  বাসস্থান শ্বেত চক্ষু নদী মার্টিন পাখি আবিষ্কার করেন কিত্তি থংলংগ্যা, ১৯৬৮ সালে। তিনি অভিজ্ঞ শিকারীদের দ্বারা জালের সাহায্যে নয়টি নমুনা পাখি সংগ্রহ করেন। তিনি থাইল্যান্ডের সব থেকে বড় স্বাদুপানির হ্রদ নাখন সাওয়ান প্রদেশে অবস্থিত বুয়েং বোরাফেট এ পরিযায়ী পাখির উপর জরিপ করছিলেন। এদেরকে শুধুমাত্র নভেম্বর থেকে ফেব্রুয়ারি পর্যন্ত এই লেকে দেখা যায়।  তথ্যসূত্র  বহিঃসংযোগ BirdLife Species Factsheet.  Oriental Bird Club photograph of white-eyed river martin in hand by Elliott McClure Review of the Tobias (2000) article  বিষয়শ্রেণী:মার্টিন পাখি বিষয়শ্রেণী:বিলুপ্তপ্রায় প্রাণী বিষয়শ্রেণী:থাইল্যান্ডের পাখি বিষয়শ্রেণী:১৯৬৮-এ বর্ণিত পাখি
কারেসা স্যাভেজ (জন্ম ১৪ জুলাই, ১৯৬৬) একজন প্রাক্তন মার্কিন পর্নোগ্রাফিক অভিনেত্রী এবং নগ্ন মডেল, যিনি ১৯৯৫ এবং ২০০৫ এর মধ্যে প্রায় ১৭০ টিরও বেশি প্রাপ্তবয়স্ক চলচ্চিত্রে অভিনয় করেছিলেন।     তথ্যসূত্র    বহিঃসংযোগ            বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:ফ্লোরিডার পর্নোগ্রাফিক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন নারী
রাণী রাসমণি কালীপ্রসাদ ঘোষ পরিচালিত ১৯৫৫ সালের বাংলা ভাষার ভারতীয় জীবনীমূলক চলচ্চিত্র। এটি রাণী রাসমণির জীবনী অবলম্বনে নির্মিত। এতে নাম ভূমিকায় অভিনয় করেন মলিনা দেবী। চলচ্চিত্রটি ১৯৫৫ সালের ১১ই ফেব্রুয়ারি চালচিত্র প্রতিষ্ঠানের ব্যানারে মুক্তি পায়। এটি ৩য় জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ বিভাগে পুরস্কৃত হয়।  অভিনয়শিল্পীদল  মলিনা দেবী - রাণী রাসমণি  শিখারাণী বাগ - কিশোরী রাসমণি  ছবি বিশ্বাস - বাবু রাজচন্দ্র  অসিতবরণ মুখোপাধ্যায়   ভানু বন্দ্যোপাধ্যায়  পাহাড়ী সান্যাল  গুরুদাস বন্দ্যোপাধ্যায় - শ্রীরামকৃষ্ণ  উৎপল দত্ত  জীবন বোস  অনুপ কুমার  বিভূ ভট্টাচার্য্য  নীতীশ মুখোপাধ্যায়  মণি শ্রীমানী  হরিধন মুখোপাধ্যায়  মহির ভট্টাচার্য্য  নিভাননি দেবী  সঙ্গীত রাণী রাসমণি চলচ্চিত্রের সুর করেন অনিল বাগচী। গানে কণ্ঠ দেন ধনঞ্জয় ভট্টাচার্য ও সতীনাথ মুখোপাধ্যায়।  পুরস্কার ৩য় জাতীয় চলচ্চিত্র পুরস্কার  বিজয়ী: শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ - কালীপ্রসাদ ঘোষ   তথ্যসূত্র    বহিঃসংযোগ     বিষয়শ্রেণী:১৯৫৫-এর চলচ্চিত্র বিষয়শ্রেণী:১৯৫০-এর দশকের জীবনীসংক্রান্ত চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:কালীপ্রসাদ ঘোষ পরিচালিত চলচ্চিত্র বিষয়শ্রেণী:১৮শ শতাব্দীর পটভূমিতে চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
প্রকৃতির দ্বান্দ্বিকতা () () হচ্ছে ফ্রিডরিখ এঙ্গেলসের একটি বই যেটি মূলত মার্কসবাদী ধারণাসমূহ, বিশেষভাবে বিজ্ঞানের প্রতি দ্বান্দ্বিক বস্তুবাদের দৃষ্টিভঙ্গি তুলে ধরে।  এই গ্রন্থের লেখাগুলো এঙ্গেলস রচনা করেন ১৮৭৩ থেকে ১৮৮৬ সালের মধ্যে। এই লেখাগুলোর পেছনে আছে এঙ্গেলসের বহু বছরের অক্লান্ত গবেষণা ও অধ্যয়ন। প্রকৃতিবিজ্ঞানের বিভিন্ন শাখা সম্বন্ধে অর্জিত প্রগাঢ় জ্ঞান ব্যবহার করে প্রথমে তিনি স্থুল বস্তুবাদী ব্যুখনারকে সমালোচনা করে একটি পুস্তক রচনা করার কথা ভেবেছিলেন। পরে এই পরিকল্পনা পরিত্যাগ করে, এর বদলে অধিকতর ব্যাপ্তি-বিশিষ্ট একটি গ্রন্থ রচনার সিদ্ধান্ত নেন। মার্কসকে লেখা এঙ্গেলসের মে ৩০, ১৮৮৩ তারিখে লেখা একটি চিঠি থেকে এই সিদ্ধান্তের কথা অর্থাৎ প্রকৃতির দ্বান্দ্বিকতা লেখার কথা জানতে পারি। মার্কস এই পত্রটি বিখ্যাত রসায়নবিদ সোরলেমারকে দেখান ও তিনি এঙ্গেলসের পরিকল্পনার মূল বিষয়গুলো অনুমোদন করেন।ফ্রেডারিক এঙ্গেলস, প্রকৃতির দ্বান্দ্বিকতা, ন্যাশনাল বুক এজেন্সি প্রাইভেট লিমিটেড, কলকাতা, দ্বিতীয় সংস্করণ আগস্ট ২০১০, মুখবন্ধ, পৃষ্ঠা ৫-৬।  এঙ্গেলস অন্য বহুবিধ সাংগঠনিক ও তাত্ত্বিক কাজের চাপে প্রকৃতির দ্বান্দ্বিকতা সম্পূর্ণ করে যেতে পারেননি। এঙ্গেলসের মৃত্যুর পর দীর্ঘ ৩০ বছর এই পাণ্ডুলিপিটি রক্ষিত ছিলো জার্মান সোশ্যাল ডেমোক্র্যাটিক পার্টির মহাফেজখানায়। এর মধ্যে কেবল দুটি নিবন্ধ তার জীবদ্দশায় প্রকাশিত হয়েছিলো। প্রকৃতির দ্বান্দ্বিকতার পুরোটা প্রকাশিত হয় সোভিয়েত ইউনিয়নে ১৯২৫ সালে, মূল জার্মান রচনা ও তৎসহ রুশ অনুবাদ। পরবর্তীকালে এই রচনাটি বহুবার পুনর্মুদ্রিত হয়েছে এবং বহু ভাষায় অনূদিত হয়েছে।  বইয়ের বিষয়বস্তু ও মূল থিম  তথ্যসূত্র   বহিঃসংযোগ   বিষয়শ্রেণী:সাম্যবাদ সম্পর্কিত বই বিষয়শ্রেণী:প্রকৃতিবাদ সম্পর্কিত বই বিষয়শ্রেণী:মার্কসবাদী বই বিষয়শ্রেণী:দ্বান্দ্বিক বস্তুবাদ
thumb|upright=1.5 গণবিধ্বংসী অস্ত্র বা গণবিধ্বংসী মারণাস্ত্র  (ইংরেজি ভাষায়: Weapon of mass destruction - WMD) বলতে এমন যেকোনও অস্ত্রকে বোঝায় যা অনেক মানুষকে একসাথে মেরে ফেলার ক্ষমতা রাখে, যা মনুষ্য নির্মিত (দালান) বা প্রাকৃতিক (পাহাড়) কাঠামোর বিপুল ক্ষতি সাধন করে বা সাধারণভাবে জীবমণ্ডলের বিশাল ক্ষতির কারণ হয়। বিভিন্ন ধরনের অনেক অস্ত্র এই শ্রেণীর মধ্যে পড়ে।   চিহ্ন   চিহ্নইউনিকোডছবিবিষাক্ত প্রতীক☠U+262080px|Skull and crossbonesতেজস্ক্রিয় প্রতীক☢U+262280px|Radioactivityজৈববিপদ প্রতীক☣U+262380px|Biohazardরাসায়নিক যুদ্ধাবস্থা প্রতীকN/AN/A80px|Chemical warfare  বিষয়শ্রেণী:সামরিক প্রযুক্তি বিষয়শ্রেণী:গণবিধ্বংসী অস্ত্র বিষয়শ্রেণী:গণহত্যা বিষয়শ্রেণী:মানবসৃষ্ট বিপর্যয়
শ্রীচৈতন্য গৌড়ীয় মঠ (SHCHGM) একটি  আন্তর্জাতিক হিন্দু গৌড়ীয় বৈষ্ণব সংগঠন।যা ১৯৫৩ সালে শ্রীল ভক্তি দ্বৈত মাধব গোস্বামী (১৯০৪-১৯৭৯) দ্বারা প্রতিষ্ঠিত (বেসরকারীভাবে ১৯৪০ সালে)। তিনি ভক্তিসিদ্ধান্ত সরস্বতী ঠাকুর এর শিষ্য়‌। এটি কলকাতায় অবস্থিত। শ্রীচৈতন্য গৌড়ীয় মঠের আসাম ও পাঞ্জাবসহ ভারতে প্রায় ২৪ টি মঠ রয়েছে। একটি মাসিক পত্রিকা চৈতন্য বাণী প্রকাশ করে।বর্তমানে এর নেতৃত্বে আছেন আচার্য ভক্তি বল্ল‌ভ তীর্থ। রাশিয়ার মস্কোতে ১৯৯৯ সালে এর একটি আশ্রম খোলা হয়েছে। আরও দেখুন গৌড়ীয় মঠ  তথ্যসূত্র   বিষয়শ্রেণী:হিন্দু আন্দোলন ও সংগঠন বিষয়শ্রেণী:ভারতের ধর্মীয় সংগঠন বিষয়শ্রেণী:১৯২০-এ প্রতিষ্ঠিত ধর্মীয় সংগঠন বিষয়শ্রেণী:বৈষ্ণবধর্ম বিষয়শ্রেণী:গৌড়ীয় বৈষ্ণববাদ
ইজাম্বার্ড কিংডম ব্রুনেল (   ; ৯ এপ্রিল ১৮০৬ – ১৫ সেপ্টেম্বর ১৮৫৯ ) ছিলেন একজন ইংরেজ পুর-প্রকৌশলী এবং যন্ত্র প্রকৌশলী যাকে "প্রকৌশল ইতিহাসের সবচেয়ে প্রতিভাবান এবং সমৃদ্ধ ব্যক্তিত্বদের একজন", "উনিশ শতকের প্রকৌশল মহারথীদের একজন", এবং "শিল্প বিপ্লবের অন্যতম শ্রেষ্ঠ ব্যক্তিত্ব" হিসেবে বিবেচনা করা হয়। তিনি তার যুগান্তকারী নকশা এবং উদ্ভাবনী নির্মাণের মাধ্যমে ইংরেজ ভূদৃশ্যের চেহারা বদলে দিয়েছিলেন। ব্রুনেল ডকইয়ার্ড, গ্রেট ওয়েস্টার্ন রেলওয়ে (জিডব্লিউআর), প্রথম উদ্দেশ্য-নির্মিত ট্রান্সআটলান্টিক স্টিমশিপসহ একাধিক বাষ্পচালিত জাহাজ এবং অসংখ্য গুরুত্বপূর্ণ সেতু এবং টানেল তৈরি করেছিলেন। তার নকশাগুলি গণপরিবহন এবং আধুনিক প্রকৌশলে বিপ্লব এনে দেয়।  যদিও ব্রুনেলের প্রকল্পগুলি সবসময় সফল ছিল না, তবুও তাদের মধ্যে প্রায়শই দীর্ঘস্থায়ী প্রকৌশল সমস্যার উদ্ভাবনী সমাধান ছিল। ব্রুনেল তার কর্মজীবনে প্রকৌশলে অনেক প্রথম অর্জন করেছিলেন, যার মধ্যে ছিল তার বাবাকে একটি নৌযান চলাচলযোগ্য নদীর (টেম্‌স নদী) তলদেশে প্রথম সুড়ঙ্গ নির্মাণে সহায়তা করা এবং -এর নির্মাণ।  প্রথম প্রপেলার-চালিত সমুদ্রগামী লোহার জাহাজ যা ১৮৪৩ সালে চালু হওয়ার সময় বৃহত্তম জাহাজ ছিল।  জিডব্লিউআর-এ, ব্রুনেল একটি সু-নির্মিত রেলওয়ের জন্য মান নির্ধারণ করেছিলেন, গ্রেডিয়েন্ট এবং বক্ররেখা কমানোর জন্য সতর্কতার সাথে জরিপ ব্যবহার করেছিলেন। এর জন্য প্রয়োজন পড়েছিল ব্যয়বহুল নির্মাণকৌশল, নতুন সেতু, নতুন ভায়াডাক্ট এবং  বক্স টানেল। একটি বিতর্কিত বৈশিষ্ট্য ছিল "ব্রডগেজ" যার দৈর্ঘ্য , যা "আদর্শ-গেজ"  এর পরিবর্তে ব্যবহৃত হয়। তিনি বাষ্পচালিত, লৌহ-নির্মিত জাহাজ তৈরি করে জিডব্লিউআরকে পশ্চিমে উত্তর আমেরিকা পর্যন্ত প্রসারিত করার প্রস্তাব দিয়ে ব্রিটেনকে অবাক করে দিয়েছিলেন। তিনি তিনটি জাহাজের নকশা ও নির্মাণ করেছিলেন যা নৌপ্রকৌশলে বিপ্লব এনেছিল:  (১৮৩৮),  (১৮৪৩), এবং  (১৮৫৯)।  ২০০২ সালে, "১০০ জন সেরা ব্রিটন" নির্ধারণের জন্য বিবিসির একটি গণ জরিপে ব্রুনেল দ্বিতীয় স্থান অধিকার করেন। ২০০৬ সালে, তার জন্মের দ্বিশতবার্ষিকীতে, ব্রুনেল ২০০ নামে তার জীবন ও কর্ম উদযাপনের একটি বড় অনুষ্ঠানের আয়োজন করা হয়।   তথ্যসূত্র    বহিঃসংযোগ    The life of Isambard Kingdom Brunel, Civil Engineer by Isambard Brunel Junior, at Project Gutenberg     The Times 19 September 1859  Brunel biography with additional images from the Design Museum    Brunel portal        Brunel 200 Legacy  বিষয়শ্রেণী:কেনসাল গ্রিন সিমেট্রিতে সমাধিস্থ বিষয়শ্রেণী:ফরাসি বংশোদ্ভূত ইংরেজ ব্যক্তি বিষয়শ্রেণী:রয়েল সোসাইটির সভ্য বিষয়শ্রেণী:শিল্প বিপ্লবের ব্যক্তিত্ব বিষয়শ্রেণী:১৮৫৯-এ মৃত্যু বিষয়শ্রেণী:১৮০৬-এ জন্ম বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত বিষয়শ্রেণী:স্থানাঙ্কের তালিকা বিষয়শ্রেণী:ইসামবার্ড কিংডম ব্রুনেল
দেমেত্রিও আলবের্তিনি (; জন্ম:) একজন ইতালীয় মধ্যমাঠের ফুটবল খেলোয়াড়। তিনি ইতালীয় ফুটবল ফেডারেশনের সহ-সভাপতি। তিনি ১৯৯০-এর দশকে ইতালির প্রথম সারির ঘরোয়া ফুটবল প্রতিযোগিতা সেরি আ-তে অংশগ্রহণকারী এবং একাধিকবার শিরোপা বিজয়ী এসি মিলান ফুটবল ক্লাবের অন্যতম গুরুত্বপূর্ণ সদস্য হিসেবে পরিগণিত। এছাড়া তিনি একই সময়ে ইতালির জাতীয় ফুটবল দলেরও একজন অপরিহার্য খেলোয়াড় ছিলেন (৭৯টি আন্তর্জাতিক ম্যাচ খেলেন)। তিনি ১৯৯৪ ও ১৯৯৮ সালের ফুটবল বিশ্বকাপে এবং ইউরো ১৯৯৬ ও ইউরো ২০০০ প্রতিযোগিতাতে ইতালির হয়ে খেলেন। ১৯৯৪ সালের বিশ্বকাপ এবং ২০০০ সালের ইউরো প্রতিযোগিতার ফাইনালে যেতে দলকে সাহায্য করেন। আলবের্তিনি এসি মিলানের হয়ে ৫টি সেরি আ শিরোপা এবং দুইটি ইউয়েফা চ্যাম্পিয়নস লিগ শিরোপা জেতেন। অবসরের আগে খেলোয়াড়ী জীবনের শেষ বছরে তিনি স্পেনের লা লিগা নামক ফুটবল প্রতিযোগিতাতে বার্সেলোনা ক্লাবের হয়ে খেলেছিলেন।  তথ্যসূত্র  বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:১৯৭১-এ জন্ম বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:কালচো পাদোভার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:জীবিত ব্যক্তি বিষয়শ্রেণী:ইতালীয় রোমান ক্যাথলিক বিষয়শ্রেণী:সেরিয়ে বি-এর খেলোয়াড় বিষয়শ্রেণী:১৯৯২ গ্রীষ্মকালীন অলিম্পিকের ফুটবলার বিষয়শ্রেণী:১৯৯৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
কাতিলা বিনতে আবদিল উজ্জা () ছিলেন আবু বকরের প্রথম স্ত্রী।  কাতিলা বিনতে আবদিল উজ্জা মক্কার কুরাইশ বংশের আমির ইবনে লুয়াই গোত্রের সদস্য ছিলেন। মুহাম্মাদ ইবনে সাদ,'তাবাকাত' খন্ড ৮। বিউলি, এ। (১৯৯৫ সালে) অনুবাদ করেছেন।. 'মদীনার নারী'। লন্ডন: তা-হা পাবলিশার্স। আবু বকরের সাথে তার বিবাহের ফলে আসমা ও আবদুল্লাহ নামে দুইজন সন্তান হয়। আবদুল্লাহ এর জন্মের কয়েকদিন আগে বা পরে আবু বকর তাকে তালাক দেন। এর পরেই আবু বকর ইসলাম গ্রহণ করেছিলেন কিন্তু কাতিলা মুশরিক থেকে গেল।  তাঁদের মেয়ে আসমা মক্কা থেকে হিজরত করার সাত বছর পরে কাতিলা তাকে দেখতে মদিনায় এসেছিলো। তিনি কিশমিশ, স্বচ্ছ মাখন এবং কারাজ (সন্ত গাছের এক প্রজাতির শুঁটি) উপহার নিয়ে এসেছিলেন। কিন্তু, আসমা তার ঘরের মধ্যে তার মাকে প্রবেশ করাননি বা উপহার গ্রহণ করেননি। তিনি আয়েশা (রা.) কে নবীজির নিকট এই বলে পাঠান যে, মায়ের হাদিয়া নেয়া যাবে কিনা? নবীজি বললেন, “তাকে ঘরে আসতে দাও এবং হাদিয়া গ্রহণ করো।”  এ প্রসঙ্গে আল্লাহ তায়ালা সূরা মুমতাহিনার ৮ নং আয়াত অবতীর্ণ করেন:   আরও দেখুন    সাহাবি   তথ্যসূত্র    বহিঃসংযোগ    http://www.geocities.com/mutmainaa/people/umm_ruman.html   https://web.archive.org/web/20050611082507/http://www.geocities.com/mutmainaa/people/asma.html  http://www.jannah.org/sister/asma.html  বিষয়শ্রেণী:আবু বকরের পরিবার বিষয়শ্রেণী:নারী সাহাবা
মোঃ তৌহিদুজ্জামান তুহিন একজন বাংলাদেশী রাজনীতিবিদ ও যশোর-২ আসনের সাবেক সংসদ সদস্য। তিনি ২০২৪ সালের ৭ জানুয়ারি তারিখে অনুষ্ঠিত দ্বাদশ জাতীয় সংসদ নির্বাচনে যশোর-২ আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  প্রাথমিক জীবন ডাঃ তৌহিদুজ্জামান তুহিন যশোর জেলার ঝিকরগাছা উপজেলার কীর্তিপুর নামক স্থানে জন্মগ্রহণ করেন। তিনি পেশায় একজন চিকিৎসক। আওয়ামী লীগ নেতা ও সাবেক বাণিজ্য মন্ত্রী তোফায়েল আহমেদ তার শ্বশুর ।  রাজনৈতিক জীবন ডাঃ তৌহিদুজ্জামান তুহিন ২০২৪ সালের দ্বাদশ জাতীয় সংসদ নির্বাচনে তিনি যশোর-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ
নিকোলাস মারে বাটলার (২ এপ্রিল ১৮৬২ - ৭ ডিসেম্বর ১৯৪৭) হলেন একজন আমেরিকান দার্শনিক, কূটনীতিক এবং শিক্ষাবিদ। তিনি ছিলেন কলাম্বিয়া বিশ্ববিদ্যালয়ের সভাপতি, আন্তর্জাতিক শান্তির জন্য কার্নেগি এনডাউমেন্টের সভাপতি, ১৯৩১ সালের নোবেল শান্তি পুরস্কার প্রাপক। বাটলার ১৯১২ সালের মার্কিন যুক্তরাষ্ট্রের রাষ্ট্রপতি নির্বাচনে উইলিয়াম হাওয়ার্ড ট্যাফ্টের সহযোগী সঙ্গী হিসাবে প্রয়াত জেমস এস. শেরম্যানের স্থলাভিষিক্ত হন। তিনি এতটাই সুপরিচিত এবং সম্মানিত ছিলেন যে দ্য নিউ ইয়র্ক টাইমস ১৯২০ এবং ১৯৩০'এর দশকে বহু বছর ধরে জাতির উদ্দেশ্যে তার বড়দিনের শুভেচ্ছা ছাপিয়েছিলো।   প্রাথমিক জীবন এবং শিক্ষা   বাটলার ছিলেন মরগান জন রাইসের প্রপৌত্র। তিনি নিউ জার্সির এলিজাবেথে মেরি বাটলার এবং উৎপাদন কর্মী হেনরি বাটলারের পরিবারে ১৮৬২ সালের ২ এপ্রিল জন্মগ্রহণ করেন। তিনি কলম্বিয়া কলেজে (পরে কলাম্বিয়া বিশ্ববিদ্যালয়) ভর্তি হন এবং পিথোলজিয়ান সোসাইটিতে যোগদান করেন। তিনি ১৮৮২ সালে তার স্নাতক ডিগ্রী অর্জন করেন, ১৮৮৩ সালে তার স্নাতকোত্তর ডিগ্রি এবং ১৮৮৪ সালে তার ডক্টরেট ডিগ্রি অর্জন করেন। বাটলারের একাডেমিক এবং অন্যান্য কৃতিত্বের জন্য থিওডোর রুজভেল্ট তাকে "নিকোলাস মিরাকুলাস" বলে অভিহিত করেন। ১৮৮৫ সালে বাটলার প্যারিস এবং বার্লিনে পড়াশোনা করেন এবং ভবিষ্যতের সেক্রেটারি অফ স্টেট ইলিহু রুটের আজীবন বন্ধু হয়ে ওঠেন। রুটের মাধ্যমে তিনি রুজভেল্ট এবং উইলিয়াম হাওয়ার্ড টাফটের সাথেও পরিচিত হন। ১৮৮৫ সালের শরত্কালে বাটলার কলাম্বিয়ার দর্শন বিভাগের কর্মী হিসাবে যোগদান করেন।  আরও দেখুন   শান্তিতে নোবেল বিজয়ীদের তালিকা;  Educational Review  Institute of International Education।   তথ্যসূত্র    অধিক পঠন   Alogdelis, Joanna. "A Critical Evaluation of Selected Educational Speeches of Nicholas Murray Butler" (PhD dissertation, University of Iowa; ProQuest Dissertations Publishing,  1949. 10991965).                     বহিঃসংযোগ                Nicholas Murray Butler papers, 1891-1947 at the Rare Book and Manuscript Library, Columbia University, New York, NY  Works by Nicholas Murray Butler, at Hathi Trust  CEIP archive at Columbia University            |-  বিষয়শ্রেণী:১৮৬২-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
জৈব রসায়ন-এ হান্সডিকার বিক্রিয়া একটি নামাঙ্কিত বিক্রিয়া যাতে কার্বক্সিলিক অ্যাসিডের সিলভার লবণকে হ্যালোজেন সহযোগে বিক্রিয়া করিয়ে হ্যালোকার্বন প্রস্তুত করা হয়। এটিকে বোরোডিন-হান্সডিকার বিক্রিয়া বা বোরোডিন বিক্রিয়া ও বলা হয়।   এতে ডিকার্বক্সিলেশন (বা কার্বন বিয়োজন) এবং হ্যালোজিনেশন (বা হ্যালোজেন সংযোজন) উভয়ই ঘটে। বিজ্ঞানী ক্লেয়ার হান্সডিকার ও হেইঞ্জ হান্সডিকারকে এর আবিষ্কর্তা ধরা হয় এবং বিজ্ঞানী আলেকজান্ডার বোরোডিন প্রথম এই বিক্রিয়ার ব্যাখ্যা দেন  (মিথাইল ব্রোমাইড) তৈরীর মাধ্যমে (১৮৬১)।  400px|সামগ্রিক রূপ  বিক্রিয়া পদ্ধতি নিম্নে চিত্রায়িত করা হল: মুক্ত মূলক পদ্ধতি|650px  উৎপাদন ক্রম: ১° > ২° > ৩°  সীমাবদ্ধতা অ্যালকিল আয়োডাইড এই পদ্ধতির সাহায্যে তৈরী করা হয় না। কারণ, এই পদ্ধতিতে সিলভার লবণ ও আয়োডিন মিশ্রিত হয়ে এস্টার তৈরী করে। ফলে কাঙ্ক্ষিত অ্যালকিল আয়োডাইড পাওয়া যায় না। এই সমস্যাটি বির্নবাউম-সিমোনিনি বিক্রিয়া নামে পরিচিত।  RCOOAg + I2 -> RCOOR + AgI + CO2  তথ্যসূত্র  বিষয়শ্রেণী:ব্যক্তিনামাঙ্কিত বিক্রিয়া  বহিঃসংযোগ   অ্যানিমেশন
১০ জুন ১৯৩১ তারিখে ট্রান্সজর্ডানে প্রারম্ভিক সাধারণ নির্বাচন অনুষ্ঠিত হয়, ১৯২৯ সালে নির্বাচিত আইন পরিষদের বিলুপ্তির পরে এটি বাজেট সংযোজন পাস করতে ব্যর্থ হয়।Parliamentary Life during the Emirate Era (1923-1946) Parliament of Jordan   নির্বাচনী ব্যবস্থা   ১৯২৮ সালের মৌলিক আইন একটি এককক্ষ বিশিষ্ট আইন পরিষদের জন্য প্রদান করে। প্রধানমন্ত্রীসহ ৬ সদস্যের মন্ত্রিসভায় ১৬ জন নির্বাচিত সদস্য যোগ দেন।Parliamentary Life during the Emirate Era (1923-1946) Parliament of Jordan মেয়াদ তিন বছর নির্ধারণ করা হয়েছিল।   ফলাফল   ষোলজন নির্বাচিত সদস্য হলেন:  সাঈদ আবু জাবের  আদেল আল-আদমেহ  মাজেদ আল-আদওয়ান  নাজী আল-আযযাম কাসেম আল-হেন্দাবী  সালতি আল-ইব্রাহিম  হাদিসেহ আল-খ্রেশাহ  রেফেফান আল-মাজালি সাইদ আল মুফতি  সালেহ আল-ওরান  মোহাম্মদ আল-সাদ  হুসেন আল-তারওয়ানেহ মেট্রি আল-জরেকাত  হামাদ বিন জাযী  হাসেম খিয়ার  হুসেন খাজাহ   আফটারমেথ   আবদুল্লাহ সররাজ একটি নতুন সরকার গঠন করেন, যার মধ্যে তৌফিক আবু আল-হুদা, ওদেহ আল-কসুস, ওমর হেকমত, শোকরি শা'শাহ এবং আদিব আল-কায়েদ অন্তর্ভুক্ত ছিল।Parliamentary Life during the Emirate Era (1923-1946) Parliament of Jordan ১৮ অক্টোবর ১৯৩৩-এ ইব্রাহিম হাশেম দ্বারা একটি নতুন সরকার গঠিত হয়, যার মধ্যে ওদেহ আল-কসুস, সাঈদ আল-মুফতি, শোকরি শাশাহ, হাশেম খিয়ার এবং কাসেম আল-হেন্দাভি অন্তর্ভুক্ত ছিলেন। কাউন্সিল পূর্ণ মেয়াদের জন্য প্রথম হয়ে ওঠে এবং ১০ জুন ১৯৩৪ পর্যন্ত  স্থায়ী হয়।   তথ্যসূত্র   বিষয়শ্রেণী:১৯৩১-এ এশিয়ায় নির্বাচন ১৯৩১ বিষয়শ্রেণী:১৯৩১-এ ট্রান্সজর্ডান
হাকিমপুর মহিলা ডিগ্রী কলেজ একটি শিক্ষা প্রতিষ্ঠান যা দিনাজপুর জেলার হাকিমপুর উপজেলায় অবস্থিত। উক্ত প্রতিস্থানের EIIN নম্বর হচ্ছে ১২০৫৩৯ এবং এমপিও দিনাজপুর শিক্ষা বোর্ডের আওওতাভুক্তে হয় যাহার এমপিও নম্বর ৭৮০৮০৫৩২০১। হাকিমপুর মহিলা ডিগ্রী কলেজ ৮ঠা সেপ্টেম্বর ১৯৯৫ খ্রিস্টাব্দে প্রতিষ্ঠিত হয়।   জাতীয় বিশ্ববিদ্যালয়ের অধিভুক্ত  হাকিমপুর মহিলা ডিগ্রী কলেজ জাতীয় বিশ্ববিদ্যালয়ের অধিভুক্ত। এই ইনস্টিটিউটের কলেজ কোড হল 3433। এই কলেজটি জাতীয় বিশ্ববিদ্যালয়ের অধীনে নিম্নলিখিত অনার্স এবং পাস কোর্সগুলি অফার করে: বিএ (পাস) (৬০০১), বিএসএস (পাস) (৬০০২), বাংলা (১০০১), রাষ্ট্রবিজ্ঞান (১৯০১), সমাজবিজ্ঞান (২০০১) +কলেজ (উচ্চমাধ্যমিক) ভর্তি ২০২২ মানদন্ড ছকবছরসংরক্ষণশিফটগ্রুপলিঙ্গন্যূনতম জিপিএনিজের জিপিএমোট আসন২০২২বাংলাদিনব্যবসায়িক শিক্ষামহিলা১.০০১.০০১৫০২০২২বাংলাদিনমানবিকমহিলা১.০০১.০০১৫০২০২২বাংলাদিনবিজ্ঞানমহিলা২.০০১.০০১৫০   আরো দেখুন    হাকিমপুর সরকারি কলেজ  ফুলবাড়ী সরকারি কলেজ   তথ্যসূত্র    বহিঃসংযোগ    প্রিয় ডটকমে হাকিমপুর মহিলা ডিগ্রী কলেজ  বিষয়শ্রেণী:দিনাজপুর জেলার মহাবিদ্যালয় বিষয়শ্রেণী:১৯৫৪-এ প্রতিষ্ঠিত বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান
স্টেট রুট ৬৩৩ (এসআর ৬৩৩) যুক্তরাস্ট্রের ওহাইও রাজ্যে অবস্থিত উত্তর- দক্ষিণমুখী একটি রাজ্য মহাসড়ক। লয়েড রোড এর কিছু অংশ অধিগ্রহণ করে, এসআর ৬৩৩ এর দক্ষিণ প্রান্তবিন্দু উইকলাইফের ইউএস রুট ২০ এ অবস্থিত। রাস্তাটির উত্তর প্রান্তবিন্দুটিও উইকলাইফে অবস্থিত। কিন্তু লেকল্যাণ্ড বুলভার্ডের (সাবেক এসআর ২) সিগন্যাল ইন্টারসেকশানে রাস্তাটি এসআর ২ থেকে পূর্বদিক বরাবর ট্রাম্পড ইন্টারচেঞ্জ এর সংযোগ সড়ক হিসেবে ব্যবহৃত হয়। ১৯৪৬ সালে নামকরণের পর থেকে এসআর ৬৩৩ কোন পরিবর্তনের মধ্য দিয়ে যায়নি।   রাস্তার বিবরণ  পুরো এসআর ৬৩৩, লেক কাউন্টির উইকলাইফ শহর প্রান্তে অবস্থিত। রাস্তাটি ইউএস ২০ এর সিগন্যাল ইন্টাসেকশন থেকে শুরু হয়ে, উত্তরদিক বরাবর চলতে শুরু করে। রাস্তাটির পশ্চিম প্রান্ত একটি আবাসন প্রকল্প দিয়ে ঘেরা, পূর্বপ্রান্তে কিছু গাছপালা সহ কৃষিজমি অবস্থিত অ্যান্ডারসন রোড ইন্টারসেকশান বরাবর, মাঝামাঝি অংশে রাস্তার দুই পাশেই বাণিজ্যিক ভবন অবস্থিত। এসআর ৬৩৩, পথিমধ্যে বেশকিছু সিএসএক্স এবং নরফোক সাউদার্ন রেললাইন অতিক্রম করে। রেলপথগুলো অতিক্রম করে রাস্তাটি র্পূবদিকের লেকল্যাণ্ড বুলভার্ডের সিগন্যাল ইন্টারসেকশানে সমাপ্ত হয়ে যায়। মাত্র তিনমাইল দক্ষিণ পশ্চিমে অবস্থিত ট্রাম্পড ইন্টারসেকশন থেকে, যেটি কিনা এসআর ২ ফ্রিওয়ের সাথে লেকল্যাণ্ড বুলভার্ডের সংযোগ ঘটায়। পরবর্তিতে এসআর ৬৩৩ এর বিপরীত প্রান্ত থেকে রাস্তাটি লয়েড রোড নামধারন করে উত্তর-পশ্চিম বরাবর চলতেই থাকে। অল্প দুরত্ব অতিক্রম করে রাস্তাটি এসআর ২ কে নিচ দিক দিয়ে অতিক্রম করে। এসআর ৬৩৩, দিয়ে দৈনিক গড়ে ৬,৩২০ টি যানবাহন চলাচল করে। পুরো এসআর ৬৩৩ একটি তিন-লেন বিশিস্ট রাস্তা, যার মাঝের লেনটিকে দুইপাশে সমান ভাবে বিভক্ত করে দেয়া হয়েছে।   ইতিহাস  ১৯২৩ সালের ওয়াইও ডিপার্টমেন্ট অব হাইওয়ের মানচিত্রে দেখা যায়, রাস্তাটি ক্লেভার ল্যান্ডের এসআর ২ থেকে উইকলাইফ বরবার এবং দক্ষিণ লয়েড রোড থেকে উইকলাইফের ইউএস ২০ পর্যন্ত বিস্তৃত। ১৯৩২ সালের মানচিত্রে, রাস্তাটিকে রাজ্য মহাসড়ক হিসেবে নামকরণ করা হয়। ১৯৩৯ সালের মানচিত্রে, উত্তরপূর্ব এবং দক্ষিণ-পশ্চিমুখী রাস্তাটিকে এসআর ২ নাম দিয়ে পূর্বদিকে বর্ধিত করা হয়, যখন কিনা লয়েড রোডকে রাজ্য মহাসড়ক হিসেবেই রাখা হয়।  অবশেষে ১৯৪৬ সালের মানচিত্রে, এই অংশটিকে, এসআর ৬৩৩ নামকরণ করা হয়। প্রায় ১৯৬৩ সালের দিকে, এসআর ২ কে লেকল্যান্ড ফ্রিওয়ে বরাবর স্থানান্তরিত করা হয়। কিন্তু এসআর ৬৩৩ কে লেকল্যাণ্ড বুলভার্ড বরাবর অপরিবর্তিত অবস্থায় রাখা হয়।   মূখ্য অংশবিশেষ    আরও দেখুন    তথ্যসূত্র   633 বিষয়শ্রেণী:Transportation in Lake County, Ohio বিষয়শ্রেণী:ওহাইও অঙ্গরাজ্যের মহাসড়ক
অঙ্কিত রাজ ভারতের একজন অভিনেতা। তিনি জি টিভির কবুল হ্যায় ধারাবাহিকে অভিনয় করেছেন।   কর্মজীবন    চলচ্চিত্র   ২০১৪ কারলে পিয়ার কারলে - গলডাই   টেলিভিশন   ২০১৫ – বর্তমান কবুল হ্যায় - আমাদ ইকবাল খান   তথ্যসূত্র   বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় পুরুষ মডেল বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৮৮-এ জন্ম